רינה פרנק מיטרני

רינה פרנק מיטרני (נולדה ב-4 באוקטובר 1951 בחיפה) היא סופרת ומפיקה ישראלית.

ביוגרפיה
רינה פרנק (בילדותה פרנקו) נולדה ב-1951, להורים יהודים יוצאי רומניה. גדלה בחיפה בשכונת ואדי סאליב. את שנות התיכון עשתה בבית הספר "ליאו בק" ואחר כך, למדה בבית הספר להנדסאים שליד הטכניון בחיפה.

הייתה מפיקת תוכניות ילדים בערוץ 2 של הטלוויזיה, בינן הסדרה פלטפוס. כמו כן הפיקה את סרט הטלוויזיה "החצי השני", ואת "האישה האחרת" בבימויו של אורי ענבר.

מיטרני החלה לכתוב בסביבות גיל 50, לאחר מות אחותה בתאונת דרכים, והעלתה את זכרונות ילדותה בספר "כל בית צריך מרפסת".

כל בית צריך מרפסת 
בשנת 2005, הוציאה לאור מיטראני את הספר "כל בית צריך מרפסת" בהוצאת ידיעות אחרונות. הספר זכה למסע פרסום אינטנסיבי והיה לרב-מכר. הספר הופץ גם בחו"ל.

הספר מתרחש בשני מישורים שונים בחייה של המספרת: האחד, ילדותה הענייה בשכונת ואדי סאליב בעיר חיפה, והשני, נישואיה לגבר אמיד מברצלונה וההתמודדות עם מחלה קשה במשפחה.

מיטרני זכתה בפרס זהב ופלטינה מאת התאחדות הסופרים בישראל על ספרה הזה.

מספריה 
 2000 "גבר אחר" - הופיע בהוצאת ידיעות אחרונות
 2005 "כל בית צריך מרפסת"
 2005 "בעיניים עצומות" הופיע בהוצאת ידיעות אחרונות. הביקורת ציינה לחובתו את דמיון היתר לספרה הראשון.
 2007 "חיים שבירים" - הופיע בהוצאת ידיעות אחרונות
 2011 "ג'ירפה לא עפה" - הופיע בהוצאת כנרת

קישורים חיצוניים

הערות שוליים

בוגרות מרכז חינוך ליאו באק
בוגרי מרכז חינוך ליאו באק
סופרות ישראליות
סופרות כותבות עברית
סופרים ישראלים
סופרים כותבי עברית
אישים ממוצא יהודי-רומני
ישראלים שנולדו ב-1951
ישראליות שנולדו ב-1951